OpenLLM-France/wikimedia huggingface dataset:
# Luo Tuo Xiangzi

Luo Tuo Xiangzi (骆驼祥子) és una pel·lícula xinesa del 1982 dirigida per Ling Zifeng, basada en la novel·la del mateix nom de Lao She, comercialitzada internacionalment com Rickshaw Boy. La pel·lícula és protagonitzada per Siqin Gaowa, que va guanyar un Jinji Jiang per la seva actuació, i Zhang Fengyi.

## Argument

Xiang Zi és un conductor de rickshaw que sempre ha tingut ganes de sobresortir i set de llibertat. Es va casar amb Hu Niu que va morir de distòcia més tard. Després de la seva mort, una altra noia, Xiao Fuzi, s'enamora de Xiang Zi, però la pobresa els separa. Xiang Zi treballa molt dur per canviar la seva vida, només per descobrir que Xiao Fuzi ha mort just quan comença a tenir esperança per al seu futur. Finalment, Xiang Zi, un home inflexible, es lliura a aquesta societat fosca.

## Repartiment

* Siqin Gaowa - Hu Niu
* Yan Bide - Liu Siye
* Zhang Fengyi - Xiang Zi

## Premis

* Jinji Jiang a la millor pel·lícula als 3rs Premis Jinji Jiang (1982, guanyador)
* Jinji Jiang a la millor actriu als 3rs Premis Jinji Jiang (1982, guanyador - empatat amb Pan Hong)
* Jinji Jiang al millor director d'art als 3rs premis Jinji Jiang (1982, guanyador)
* Jinji Jiang al Millor So als 3rs Premis Jinji Jiang (1982, guanyador)
* Pel·lícula destacada als Premis de Cinema Huabiao (1982, guanyador)
* Millor pel·lícula als Premis Cent Flors (1983, guanyador - empat a tres amb At Middle Age i Mu Ma Ren )
* Millor actriu als Premis Cent Flors (1983, guanyador)

## Referències

* «zh:骆驼祥子 (1982)» (en chinese). Tencent QQ.
* «骆驼祥子 Rickshaw Boy (1982)» (en chinese). Mtime. Arxivat de l'original el 2020-09-22. [Consulta: 13 setembre 2023].

## Enllaços externs

* «骆驼祥子 Rickshaw Boy» (en chinese). M1905. Arxivat de l'original el 2012-04-16. [Consulta: 13 setembre 2023].
# Plaça de La Carrière

La plaça de la Carrière està situada a la ciutat de Nancy, a l'est de França, a la regió de la Lorena. Està declarada, juntament amb les places Stanislas i d'Alliance de la mateixa ciutat, Patrimoni de la Humanitat per la Unesco des de 1983.

## Història

En convertir-se en duc de Lorena, el rei de Polònia-Lituània Estanislau I Leszczynski va modernitzar la seva capital, i va idear una forma d'unir el vell burg medieval amb la ciutat moderna de Carles III per un sistema de places urbanes, marcant la transició mitjançant un arc de triomf. Aquest conjunt, constituït per la plau Royale (actual plaça Stanislas) i la plaça de la Carrière, articulades per l'arc de triomf (Porta Héré), combina amb gràcia els edificis majestuosos i les famoses portes d'or de Jean Lamour.

## Galeria d'imatges

* L'antic Bourse des Marchands
* El Pavillon Héré
* Hotel Palais du gouvernement
* Hôtel de Beauvau-Craon
* Fira del llibre de l'any 2011

## Referències

* ↑ Informació i fotografies a la pàgina de la UNESCO

## Enllaços externs

* Oficina de Turisme de Nancy Arxivat 2015-01-23 a Wayback Machine.
# Icci

Icci és el nom dels següents personatges:
* Icci (gal), noble gal de Durocortorum, actual Reims
* Icci (pretor), magistrat romà (44 aC)
# Hapalomys

Hapalomys és un gènere de rosegadors de la família dels múrids. Les espècies d'aquest grup són oriündes del sud-est d'Àsia, des del sud de la Xina fins a la península de Malaca. Tenen una llargada de cap a gropa de 12–17 cm i una cua de 14–20 cm. El seu hàbitat natural són les selves tropicals. S'alimenten de brots, flors i fruita.

## Referències

* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Dios

Dios és el nom dels següents personatges:
* Dios, escriptor fenici de cultura grega
* Dios, filòsof pitagòric grec
# Abu-Hamza

Al-Mukhtar ibn Awf al-Azdí, més conegut simplement per la seva kunya com Abu-Hamza, fou un revolucionari kharigita nadiu de Bàssora, tot i que va operar al Hijaz, principalment a la Meca. Va ser un dels homes de confiança d'Abu-Ubayda Múslim ibn Abi-Karima, àlies Karzín, tradicionista i cap dels ibadites de Bàssora, que el va enviar vers el 746 al Hijaz per col·laborar amb Abd-Al·lah ibn Yahya, àlies Tàlib al-Haqq; el va seguir al Hadramawt i el va reconèixer com a imam. Abd-Al·lah va decidir ocupar les ciutats santes i va enviar al nord un exèrcit d'uns mil homes manat per Abu-Hamza; sembla que Abu-Hamza va ocupar la Meca per sorpresa durant el pelegrinatge (agost del 747). En la primera khutba va atacar els omeies i va elogiar els kharigites. Llavors va enviar el seu lloctinent Balj ibn Uqba al-Azdí a Medina, que fou ocupada. Marwan II va enviar un fort exèrcit manat per Abd-al-Màlik ibn Muhàmmad ibn Atiyya as-Sadí que va topar amb els rebels al riu Kura (Geòrgia) i els va derrotar totalment (gener del 748). Balj va morir al combat. Abu-Hamza, amb poques forces, es va enfrontar a Abd-al-Màlik, però fou derrotat i mort i el seu cap fou enviat al califa.

## Notes

* ↑ Encyclopaedia of Islam, Brill Publishers, Leiden, s.v. "(al-)Mukhtār ibn ʿAwf al-Azdī" o "Abū Hamza".
# Muslimiyya

La muslimiyya és el nom general donat a les fonts musulmanes a les diverses sectes que tenen com a origen a Abu-Múslim, el daï abbàssida del Khurasan que va enderrocar els omeies i fou també governador abbàssida de Khurasan (+ 755).
Els partidaris d'Abu-Múslim consideraven a aquest com imam i foren identificats sovint com a khurramites a causa del fet que molts dels seus adeptes venien dels mazdaquisme i que a la mort d'Abu-Múslim (755) els khurramites es van revoltar en suport del daï. Una part va proclamar que l'imamat havia passat a la seva filla Fàtima i foren coneguts com a fatimiyya (sense relació amb els futurs fatimites que van governar a Ifríqiya i Egipte).
Vegeu també: Khurramites

## Referències

* The Cambridge History of Iran, Cambridge, 1975
# Luo Xiaoling

    En aquest nom xinès, el cognom és Luo.
Luo Xiaoling (en xinès: 罗晓玲, Gansu, 20 de setembre de 1988) és una ciclista xinesa, professional des del 2009, actualment milita a l'equip China Chongming-Liv. Especialista en el ciclisme en pista, ha participat en els Jocs Olímpics de Rio de Janeiro.

## Palmarès en pista

* 2014
** Campiona d'Àsia en Òmnium
* 2015
** Campiona d'Àsia en Òmnium
* 2016
** Campiona d'Àsia en Òmnium
* 2017
** Campiona d'Àsia en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Plaça de Longinos Navàs

La Plaça de Longinos Navàs és una plaça pública de Cabassers (el Priorat) inclosa a l'Inventari del Patrimoni Arquitectònic de Catalunya.

## Descripció

Es tracta d'una plaça de forma aproximadament rectangular que s'obre sobre el carrer Major, entre els del Priorat i del Penedès. Les cases que hi donen són heterogènies, amb portalades interessants a les cases número 2 (1801) i 5 (1825).
El terra és asfaltat, i diverses modificacions han fet perdre el caràcter original a l'indret, que constituïa un conjunt més homogeni que avui.

## Història

Aquest espai sembla que fou dedicat a les sitges del poble, on hom hi emmagatzemava oli i gra. Més tard fou ocupat per edificacions destinades a habitatge dels grans propietaris del poble, en època anterior a la fil·loxera. Amb posterioritat s'han anat fent obres sobre les façanes de les cases, que han desvirtuat el conjunt.

## Referències

* 1 2 3 «Plaça de Longinos Navàs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].
# Icariella

Icariella hauseri és una espècie d'aranya araneomorfa de la subfamília Erigoninae, dins de la família Linyphiidae. Fou nomenada així en honor a Bernd Hauser. És l'únic membre del gènere monotípic Icariella.
Fou descrit per primera vegada per Paolo Marcello Brignoli l'any 1979.

## Distribució

És un endemisme de Grècia.

## Referències

* 1 2 3 Brignoli «Ragni di Grecia XI. Specie nuove o interessanti, cavernicole ed epigee.» (en francès). Revue suisse de Zoologie, 1979 [Consulta: 1r octubre 2024].
* ↑ Platnick, 2011: The world spider catalog 12.0 (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
* Text íntegre de la publicació Ragni di Grecia XI. Specie nuove o interessanti, cavernicole ed epigee (italià)
# Hapalomys longicaudatus

Hapalomys longicaudatus és una espècie de mamífer rosegador de la família dels múrids. Viu a Malàisia i possiblement s'ha extingit a Myanmar i Tailàndia. El seu hàbitat natural són les selves perennifòlies de plana. Està amenaçada per la destrucció del seu medi. El seu nom específic, longicaudatus, significa 'cuallarga' en llatí.

## Referències

* ↑ Clayton, E. Hapalomys longicaudatus. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Hapalomys» d'Animalia (en anglès).
# Agisymba

Agisymba és el nom d'un antic país africà esmentat per Claudi Ptolemeu d'identificació controvertida. Per a alguns estudiosos seria l'antecedent de l'Imperi de Kanem, per a d'altres seria un antic regne del nord del llac Txad i per a un tercer grup equivaldria a una regió aïllada a la regió de Tibesti. Aquest país hauria estat una de les parades obligades de les caravanes que comerciaven a través del desert del Sàhara durant els segles I i II.

## Referències

* ↑ Huß, Werner. «Agisymba». A: Hubert Cancik i Helmuth Schneider (eds). Brill's New Pauly. Supplements I - Volume 3 : Historical Atlas of the Ancient World, 2006. ISBN 9789004122598 [Consulta: 25 gener 2015].
* ↑ Smith, Philip. «Agisymba». A: William Smith (ed.). Dictionary of Greek and Roman Geography, illustrated by numerous engravings on wood (en anglès). Londres: Walton and Maberly & John Murray, 1854.
# Jean-Marie Wampers

Jean-Marie Wampers (Uccle, 7 d'abril de 1959) va ser un ciclista belga, que fou professional entre 1981 i 1992. El seu principal èxit esportiu fou la victòria a la París-Roubaix de 1989.

## Palmarès

* 1978
** Vencedor d'una etapa a la Volta a la província de Namur
* 1980
** Campió de Bèlgica en ruta amateur
** Vencedor d'una etapa al Tríptic de les Ardenes
* 1981
** 1r al Premi de Houthalen
* 1982
** 1r al Gran Premi Ciutat de Camaiore
* 1983
** 1r al Premi de Buggenhout
* 1984
** 1r a la Druivenkoers Overijse
* 1985
** 1r a la Nationale Sluitingsprijs
* 1986
** Vencedor d'una etapa als Quatre dies de Dunkerque
** 1r al Gran Premi de Frankfurt
** 1r al Premi de Dilsen
* 1989
** 1r al GP de l'Escaut-Schoten
** 1r a la Grote Scheldeprijs
** 1r a la París-Roubaix
** 1r al Gran Premi de Frankfurt
* 1992
** 1r a la Binche-Tournai-Binche

### Resultats al Tour de França

* 1983. Abandona (17a etapa)
* 1985. 117è de la classificació general
* 1989. 113è de la classificació general

### Resultats al Giro d'Itàlia

* 1981. 94è de la classificació general

## Enllaços externs

* Fitxa de Jean-Marie Wampers a www.sitiodeciclismo.net
# Luo Yang

Luo Yang (en xinès tradicional: 羅洋; en xinès simplificat: 罗洋; en pinyin: Luō Yáng; Shenyang, 1984) és una fotògrafa xinesa, coneguda per les seves fotografies de dones.
Yang va néixer a Shenyang, i es va graduar a l'Acadèmia de Belles Arts de Lu Xun (鲁迅美术学院) el 2009 amb un batxillerat de belles arts en disseny gràfic.
Viu a Pequín i només treballa amb pel·lícules. El seu treball ha estat exhibit a diversos locals de la Xina i Europa, incloent l'exposició d'Ai Weiwei «FUCK OFF 2» (2013).
El 2018 va ser una de les 100 dones de la llista 100 Women de la BBC.

## Referències

* 1 2 Jacquet, Marianne «GIRLS by Luo Yang - An Interview» (en anglès). KALTBLUT Magazine, 20-05-2016.
* ↑ Ker, Anna «Luo Yang Captures A New Generation Of Chinese Women» (en anglès). Ignant, 20-05-2016.
* ↑ Zavos, Allison «Touching Portraits of Chinese Women» (en anglès). Feature Shoot, 08-04-2009. Arxivat de l'original el 2016-05-24 [Consulta: 3 gener 2019]. Arxivat 2016-05-24 a Wayback Machine.
* ↑ Faber, Bennett «Luo Yang and the Allure of Youth» (en anglès). Beautiful/Decay, 12-12-2011.
* ↑ «BBC 100 Women 2018: Who is on the list?» (en anglès). BBC News, 19-11-2018.
# Platymantis parkeri

Platymantis parkeri és una espècie de granota que viu a Papua Nova Guinea.

## Referències

* Richards, S. & Parker, F. 2004. Platymantis parkeri. Llista Vermella d'Espècies Amenaçades de la UICN 2006. Consulta: 18 d'abril del 2008.
# Hoste

* Per a altres significats, vegeu «Host».
* Per a altres significats, vegeu «Leif Hoste».
En biologia, un hoste o hostatger és un organisme que alberga un altre organisme, que és un soci mutualista o comensalista que proveu generalment protecció i aliment. Segons el tipus d'organisme hostatjat, pot ser una cohabitació essencial per ambdós organismes, en altres casos l'organisme «visitant» pot provocar danys i fins a la mort de l'hoste. Aleshores es parla de parasitisme.
Per exemple: Una cèl·lula pot ser l'hoste d'un virus, un llegum pot ser l'hoste d'un bacteri nitrificant útil, un animal pot ser l'hoste d'un cuc paràsit, com ara un nematode. L'hoste s'ha d'adaptar per no trobar-se amb el paràsit (per exemple, modificant el seu comportament). Si la trobada té lloc, l'hoste s'ha d'adaptar per controlar o eliminar el paràsit.

## Tipus

* Hoste primari o definitiu: l'hoste en què l'organisme assoleix la maduresa.
* Hoste secundari o intermediari: l'hoste que només alberga l'organisme durant un període de transició.
Exemple: per als tripanosomes, que provoquen la malaltia de la son, els humans són hostes primaris, mentre que les mosques tse-tse són els hostes secundaris.

## Referències

* ↑ «Hoste». Gran Enciclopèdia Catalana. Barcelona: Grup Enciclopèdia Catalana.
* ↑ «hostatger/hostatgera». Gran Diccionari de la Llengua Catalana. Barcelona: Grup Enciclopèdia Catalana.

## Enllaços externs

* «Transmission of Influenza Viruses from Animals to People» (en anglès). Influenza A Subtypes and the Species Affected. Centers for Disease Control and Prevention, 2018. [Consulta: 13 octubre 2018].
# Holton (Kansas)

Holton és una població dels Estats Units a l'estat de Kansas. Segons el cens del 2000 tenia 3.353 habitants.

## Demografia

Segons el cens del 2000, Holton tenia 3.353 habitants, 1.396 habitatges, i 862 famílies. La densitat de població era de 528,4 habitants/km².
Dels 1.396 habitatges en un 28,6% hi vivien nens de menys de 18 anys, en un 47,6% hi vivien parelles casades, en un 11% dones solteres, i en un 38,2% no eren unitats familiars. En el 34,8% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,3% tenia menys de 18 anys, un 8% entre 18 i 24, un 25% entre 25 i 44, un 19,3% de 45 a 60 i un 24,4% 65 anys o més.
L'edat mediana era de 41 anys. Per cada 100 dones de 18 o més anys hi havia 76,6 homes.
La renda mediana per habitatge era de 31.866 $ i la renda mediana per família de 44.591 $. Els homes tenien una renda mediana de 32.241 $ mentre que les dones 24.006 $. La renda per capita de la població era de 17.459 $. Entorn del 8,1% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Holton». American Fact Finder. Oficina del Cens dels Estats Units, 12-01-2010.
# Dia mundial de la Presa de Consciència de l'Abús i el Maltractament a la Gent Gran

El Dia mundial de la Presa de Consciència de l'Abús i el Maltractament a la Gent Gran és un dia internacional que se celebra cada 15 de juny, amb l'objectiu de crear una consciència social i política per combatre aquesta xacra social inacceptable, que presenta múltiples formes i que es pot prevenir.
El 19 de desembre de 2011, les Nacions Unides van reconèixer l'abús i el maltractament envers les persones grans com un problema social mundial que afecta la salut i els drets humans de milions de persones i una qüestió que mereix l'atenció de la comunitat internacional. Segons la Declaració de Toronto per a la Prevenció Global del Maltractament de la Gent Gran (2002), el maltractament envers les persones grans es defineix com l'acció única o repetida, o la manca d'una resposta adequada, que causi danys o angoixa a una persona gran i que tingui lloc dins de qualsevol relació on existeixi una expectativa de confiança (OMS, INPEA 2002). L'Assemblea General de les Nacions Unides, a través de la resolució 66/127, decidí designar el 15 de juny Dia Mundial de Presa de Consciència de l'Abús i Maltractament a la Gent Gran. Amb aquesta ceebració es vol visualitzar l'oposició als abusos i els patiments infligits a algunes de les nostres generacions més grans. El maltractament de la gent gran és un problema social que existeix als països en desenvolupament i desenvolupats i, en general, no es notifica prou a tot el món. Encara que no se sap la magnitud del maltractament dels ancians, la seva importància social i moral és indiscutible. Per aquest motiu, aquest problema requereix una resposta mundial multifacètica que se centri en la protecció dels drets de la gent gran.

## Referències

* ↑ «World Elder Abuse Awareness Day, 15 June». Nacions Unides. [Consulta: 24 juny 2022].
* ↑ «Dia Mundial de la Presa de Consciència de l'Abús i el Maltractament envers les Persones Grans». DIXIT Centre de Documentació de Serveis Socials de la Generalitat de Catalunya. [Consulta: 24 juny 2022].
* ↑ «Dia Mundial de la Presa de Consciència de l'abús i Maltractament de la Nostra Gent Gran, 16 juny». Nacions Unides. [Consulta: 24 juny 2022].
# Acentrogobius dayi

Acentrogobius dayi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 11 cm de longitud total.

## Hàbitat

És un peix marí, de clima tropical i demersal.

## Distribució geogràfica

Es troba des del Golf Pèrsic fins al Pakistan.

## Observacions

És inofensiu per als humans.

## Referències

* ↑ Bleeker, P., 1874. Esquisse d′un système naturel des Gobioïdes. Arch. Néerl. Sci. Nat., Haarlem v. 9: 289-331.
* ↑ BioLib (anglès)
* ↑ Koumans, F. P., 1941. Gobioid fishes of India. Mem. Indian Mus. v. 13 (pt 3): 205-329.
* 1 2 3 4 FishBase (anglès)
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Myersiohyla loveridgei

Myersiohyla loveridgei és una espècie de granota que viu a Veneçuela.

## Referències

* Señaris, C. & La Marca, E. 2004. Myersiohyla loveridgei. Llista Vermella d'Espècies Amenaçades de la UICN 2006. Consulta: 30 d'abril del 2008.
# Jardín (Antioquia)

El Jardín és una ciutat i municipi en la regió sud-oest d'Antioquia, Colòmbia. És fitat al nord pels municipis d'Andes, Jericó, i Támesis municipis al sud pel departament de Caldas. El municipi es troba entre el riu de San Juan, anomenat Docató (pedres de riu) pels nadius, i una branca de la cordillera Occidental. Jardín és conegut per la seva arquitectura colonial, exuberant vegetació, i corrents i rius abundants.

## Referències

* ↑ «El municipio antioqueño de Jardín busca afianzarse como marca», 03-11-2009. [Consulta: 24 març 2015].
* ↑ «Resultados y proyecciones (2005-2020) del censo 2005». DANE. [Consulta: 1r maig 2015].
# Lutz Schwerin von Krosigk

Lutz Schwerin von Krosigk (alemany: Johann Ludwig Schwerin von Krosigk) (Rathmannsdorf, 22 d'agost de 1887 - Essen, 4 de març de 1977) polític alemany, i Canceller d'Alemanya durant el mes de maig de 1945.
El Ministeri d'Hisenda de Lutz Schwerin von Krosigk va ser un dels principals pilars del suport fiscal al nazisme. El règim es va apropiar notòriament de les propietats dels jueus perseguits i els va enviar a camps de concentració. Va ser condemnat a deu anys de presó en el judici de Ministres pel Tribunal de Nuremberg per haver col·laborat amb el règim nazi Lutz Schwerin von Krosigk també va ser canceller d'Alemanya en el govern provisional de Karl Dönitz, després de la mort d'Adolf Hitler el 1945 al Tercer Reich.

## Biografia

Va néixer a Rathmannsdorf, a l'antic Regne de Saxònia, el 22 d'agost de 1887. Va estudiar dret i ciències polítiques a la Universitat de Halle (Alemanya), a la Universitat de Lausana (Suïssa) i a la Universitat d'Oxford (Regne Unit).

## Vida

Durant la Primera Guerra Mundial (1914-1918) va ser soldat alemany, serveis pels quals va ser premiat. El 1918 va casar-se amb la baronessa Ehrengard von Plattenberg, amb la qual van tenir nou fills (4 nois i 5 noies).
Conservador no afiliat a cap partit, va ser nomenat ministre de Finances per Franz von Papen el 1932, i va continuar en el càrrec, a petició del President Paul von Hindenburg, durant tot el règim nazi.

## Canceller d'Alemanya (1 de maig - 23 de maig 1945)

Després dels suïcidis dels Cancellers Adolf Hitler i Joseph Goebbels, va ser nomenat l'1 de maig de 1945, Canceller d'Alemanya per l'aleshores President Karl Dönitz. El seu govern no va ser reconegut per les forces aliades i va ser dissolt el 23 de maig de 1945 quan van capturar els seus membres les forces britàniques.
Va ser jutjat als Judicis de Nuremberg juntament amb altres ministres dels governs nazis i condemnat a deu anys de presó, tot i que finalment fou alliberat el 1951 en una amnistia.
Va morir a Essen, al land de Rin del Nord-Westfàlia, el 4 de març de 1977, als 89 anys.

## Referències

* 1 2 3 4 «Johann Ludwig Graf Schwerin von Krosigk 1887-1977» (en alemany). Gerade auf LeMO gesehen: LeMO Biografie. Stiftung Deutsches Historisches Museum. [Consulta: 1r abril 2023].
# Platymantis rabori

Platymantis rabori és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Dolino, C., Gee, G., Hampson, K., Diesmos, M.L., Mallari, A., Ong, P., Paguntalan, L., Pedregosa, M., Ubaldo, D. & Gutierrez, B. 2004. Platymantis rabori. Llista Vermella d'Espècies Amenaçades de la UICN 2006. Consulta: 18 d'abril del 2008.
# Hostalnou de Canalda

Hostalnou de Canalda és una masia situada al municipi d'Odèn, a la comarca catalana del Solsonès.